CELEX: 62014CN0001
Language: fi
Date: 2014-01-02 00:00:00
Title: Asia C-1/14: Ennakkoratkaisupyyntö, jonka Grondwettelijk Hof (Alankomaat) on esittänyt 2.1.2014 – KPN Group Belgium NV ja Mobistar NV v. Ministerraad

7.4.2014   
            
            
               FI
            
            
               Euroopan unionin virallinen lehti
            
            
               C 102/12
            
         Ennakkoratkaisupyyntö, jonka Grondwettelijk Hof (Alankomaat) on esittänyt 2.1.2014 – KPN Group Belgium NV ja Mobistar NV v. Ministerraad
   (Asia C-1/14)
   2014/C 102/16
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Grondwettelijk Hof
   
      Pääasian asianosaiset
   
   
      Kantajat: KPN Group Belgium NV ja Mobistar NV
   
      Vastaaja: Ministerraad
   
      Muu osapuoli: Belgacom NV
   
      Ennakkoratkaisukysymykset
   
   
               1)
            
            
               Onko yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annettua Euroopan parlamentin ja neuvoston direktiiviä 2002/22/EY (1) (yleispalveludirektiivi) ja erityisesti sen 9 ja 32 artiklaa tulkittava siten, että yleispalvelujen sosiaalista hintaa ja yleispalveludirektiivin 13 artiklan 1 kohdan b alakohdassa säädettyä korvausjärjestelmää ei sovelleta ainoastaan sähköiseen viestintään yleisessä viestintäverkossa tietyssä sijaintipaikassa olevan puhelinliittymän välityksellä vaan myös sähköiseen viestintään mobiiliviestintäpalvelujen ja/tai internetliittymien välityksellä?
            
         
               2)
            
            
               Onko yleispalveludirektiivin 9 artiklan 3 kohtaa tulkittava siten, että siinä jäsenvaltioiden sallitaan lisätä yleispalveluun erityisiä hintavaihtoehtoja, jotka koskevat muita kuin yleispalveludirektiivin 9 artiklan 2 kohdassa kuvattuja palveluja?
            
         
               3)
            
            
               Jos ensimmäiseen ja toiseen kysymykseen vastataan kieltävästi, ovatko kyseiset yleispalveludirektiivin säännökset sopusoinnussa yhdenvertaisen kohtelun periaatteen kanssa, sellaisena kuin se sisältyy muun muassa Euroopan unionin perusoikeuskirjan (2) 20 artiklaan?
            
         
      (1)  EYVL L 108, s. 51.
   
      (2)  EYVL 2000, C 364, s. 1.